section_heading: Radnja
paragraph_text: Kelvin saznaje da se na postaji zbivaju neobični događaji: pojavljuju se ljudi koji tu ne bi trebali biti. U to se i sam uvjerava kad ga ujutro dočeka njegova žena, Harey, koja je godinama prije počinila samoubojstvo. Isprva šokiran prikazom koje se ne može riješiti, s vremenom se privikava na nju i ponovno se zaljubi; iako je ona odraz njegovih sjećanja, sama pokazuje svijest o sebi i neobičnoj situaciji u kojoj se nalazi. Slični gosti posjećuju i dvojicu Kelvinovih suradnika. Otkrivaju da su prikaze složeni neutrinski sustavi koje ocean stvara na temelju njihovih snova.